МОДЕЛ УГОВОРА 

У складу са датим Моделом уговора и елементима најповољније понуде биће закључен Уговор о јавној набавци. Приликом сачињавања Уговора о јавној набавци,  дати Модел уговора ће бити усклађен са Законом о ПДВ-у  важећим у Републици Србији у зависности да ли је изабрани Понуђач страно или домаће лице и у случају подношења заједничке понуде усклађен са Споразумом групе понуђача.

УГОВОРНЕ СТРАНЕ:

КОРИСНИК УСЛУГЕ

1. Јавно предузеће „Електропривреда Србије“ Београд, Улица Балканска 13, Матични број 20053658, ПИБ 103920327, Текући рачун 160-700-13 Banca Intesа ад Београд које заступа законски заступник Милорад Грчић в.д. директора (у даљем тексту: Корисник услуге)
и
ПРУЖАЛАЦ УСЛУГЕ
2а) Домаће правно лице______________________(пословно име, седиште, МБ, ПИБ, заступник  и др.), које je ПДВ обвезник у Републици Србији, члан групе понуђача, (у даљем тексту: Лидер конзорцијума) 
2б) Домаће правно лице____________________________(пословно име, седиште, МБ, ПИБ, заступник  и др.), које је ПДВ обвезник у Републици Србији, члан групе понуђача) 
У даљем тексту за потребе овог Уговора заједно названи: Уговорне стране,
Уговорне стране су сагласне да се Лидер конзорцијума сматра испоручиоцем у односу на ЈП ЕПС, у складу са Законом о ПДВ-у важећим у Републици Србији.
закључиле су у Београду, следећи

УГОВОР О ПРУЖАЊУ УСЛУГА
[bookmark: _Hlk89429128]РХЕ Бистрица, израда Идејног пројекта и Студије оправданости

УВОДНЕ ОДРЕДБЕ

Уговорне стране сагласно констатују:

- да је Наручилац (у даљем тексту: Корисник услуге) у складу са Конкурсном документацијом, а сагласно члану 52. Закона о јавним набавкама („Сл.гласник РС“, бр.91/2019) (даље: Закон) спровео отворени поступак јавне набавке услуге РХЕ Бистрица, израда Идејног пројекта и Студије оправданости, бр. ЈН/1000/0196/2021 ЈАНА 3004/2021;
- да је Јавни позив у вези предметне јавне набавке послат на објављивање на Порталу јавних набавки дана_____________ године и објављен на интернет страници Корисника услуге и на Порталу Службених гласила и база прописа;
- да Понуда Понуђача (у даљем тексту: Пружалац услуге) број ______ од _______ године, у отвореном поступку за ЈН/1000/0196/2021 ЈАНА 3004/2021, која је заведена код Корисника услуге под бројем ______ од __ __ 20__. године, прихватљива; 

- да је Корисник услуге, на основу Понуде Пружаоца услуге и Одлуке о додели Уговора, број:________од ___________године, изабрао Пружаоца услуга за реализацију услуге. 

ПРЕДМЕТ УГОВОРА
Члан 1.
Предмет овог Уговора о пружању услуга (у даљем тексту: Уговор) су услуге  РХЕ Бистрица, израда Идејног пројекта и Студије оправданости (у даљем тексту: Услуга). 
Пружалац услуге се обавезује да за потребе Корисника услуге изврши Услугу према захтевима и условима из Конкурсне документације, Понуди Пружаоца услуге број _________ од _______. године, Обрасцу структуре цене и прихваћеној Техничкој спецификацији, који као прилози 1, 2, 3 и 4 чине саставни део овог Уговора.

УГОВОРЕНА ВРЕДНОСТ
Члан 2.
Укупна уговорена вредност за Услуге из члана 1. Уговора износи: _____________ РСД без обрачунатог ПДВ-а. 

ПДВ се обрачунава у складу са Законом о о порезу на додату вредност важећим у Републици Србији.

У цену су урачунати сви трошкови везани за реализацију Услуге.

Цена је фиксна, односно не може се мењати за све време важења Уговора. 


НАЧИН ФАКТУРИСАЊА
Члан 3.
Пружалац услуге ће Кориснику услуге испоставити рачуне за пружене услуге на следећи начин :
· Профактуру за Аванс у износу од 5% од уговорене вредности, по пријему следеће документације: банкарске гаранције за повраћај авансног плаћања и банкарске гаранције за добро извршење посла

Аванси ће се правдати сразмерно кроз рачуне издате за извршене услуге ,а за које је извршено авансно плаћање. Након извршеног плаћања по профактури Пружалац услуге је дужан да Кориснику услуге  испостави авансни рачун. 
· Остатак уговорене цене  Пружалац услуге се обавезује да сукцесивно , за период од 2 (словима: два ) месеца пружања услуга Кориснику услуге испостави исправан рачун за пружене услуге са умањењем од 5% на име аванса уз који ће приложити оверен Записник о пруженим  услуга .
Пружалац услуге је у обавези да рачуне достави најкасније до 10. у месецу за претходни период.
Уз рачун који гласи на Корисника услуге: Јавно предузеће „Електропривреда Србије“ Београд, Улица Балканска бр.13, 11000 Београд, ПИБ 103920327,а који се доставља на адресу Јавно предузеће „Електропривреда Србије“ Београд, Масарикова 1-3, 11000 Београд (до 30.04.2022.године), а који ће се од 01.05.2022.године у складу са Законом о електронском фактурисању („Сл.Гласник РС“ бр. 44/21) доставити на следећу адресу за пријем електронских фактура: efaktura.uprava@eps.rs , Пружалац услуге је у обавези да достави Записник о квантитативном и квалитативном пријему услуга, обострано потписани од стране овлашћених лица Корисника услуге и Пружаоца услуге.
Рачун мора бити издат у складу са Законом о порезу на додату вредност ("Сл. гласник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклађени дин. изн., 68/2014 - др. закон, 142/2014, 5/2015 - усклађени дин. изн., 83/2015, 5/2016 - усклађени дин. изн., 108/2016, 7/2017 - усклађени дин. изн., 113/2017, 13/2018 - усклађени дин. изн., 30/2018, 4/2019 - усклађени дин. изн., 72/2019, 8/2020 - усклађени дин. изн. и 153/2020), (даље: Закон о ПДВ). Рачуни који нису испостављени у складу са Законом о порезу на додату вредност неће бити оверени од стране Корисника услуге и биће враћени Пружаоцу услуге на исправку.
У испостављеном рачуну, Пружалац услуге је дужан да се придржава тачно дефинисаних назива услуга из Прилога 1 овог Уговора и прихваћене понуде (из Прилога 2). Рачуни који не одговарају наведеним тачним називима, ће се сматрати неисправним. Уколико, због коришћења различитих шифарника и софтверских решења није могуће у самом рачуну навести горе наведени тачан назив, Пружалац услуге је обавезан да уз рачун достави прилог са упоредним прегледом назива из рачуна са захтеваним називима из конкурсне документације и прихваћене понуде.
Фактурисање у случају заједничке понуде
Изабрани понуђач ће пружене услуге фактурисати у складу са Споразумом о заједничком извршењу јавне набавке (у случају подношења заједничке понуде). Споразумом о заједничком извршењу јавне набавке мора бити на јасан начин дефинисано учешће сваког од чланова, као и обим посла сваког учесника и део понуђене цене коју ће сваки од чланова фактурисати Наручиоцу у случају да се чланови групе понуђача определе за фактурисање на основу свог учешћа у извршењу предмета уговора. 
Уколико је Споразумом о заједничком извршењу јавне набавке (у случају да је изабрани понуђач Конзорцијум – група понуђача) уговорено да ће пружање услуга односно промет према Наручиоцу вршити искључиво носилац групе понуђача, а да ће остали чланови групе понуђача вршити промет према носиоцу групе понуђача, носилац групе понуђача издаје рачуне за пружене услуге. У Уговору о заједничком извршењу јасно се дефинише обим посла сваког члана групе понуђача.
У случају када је Споразумом о заједничком извршењу јавне набавке уговорено да ће пружање услуга односно промет према Наручиоцу вршити сви чланови групе понуђача (носилац и остали чланови групе понуђача), сваки члан групе понуђача за свој обим посла издаје рачун непосредно наручиоцу. У Уговору о заједничком извршењу јасно се дефинише обим посла сваког члана конзорцијума.
Уколико изабрани понуђач или члан групе понуђача страно лице има регистрованог пореског пуномоћника мора да достави, у складу са важећим прописима у Републици Србији, Наручиоцу пре ступања Уговора на снагу Решење о именовању свог пореског пуномоћника, који ће у име и за рачун Пружаоца услуге или члана групе понуђача извршавати све обавезе у складу са важећим Законом о ПДВ-у у Републици Србији и пратећим Правилником, за комплетан промет који обавља у Републици Србији.
Уколико изабрани понуђач или члан групе понуђача страно лице након закључења Уговора регистује ПДВ пуномоћника закључиће се Анекс Уговора којим ће се регулисати начин фактурисања пореског пуномоћника.

Фактурисање у случају да је привредни субјект поверио део услуге подизвођачу/подизвођачима
У случају да је привредни субјект поверио део услуге/радова подизвођачу/подизвођачима који захтева/захтевају непосредну исплату доспелих потраживања по овим услугама, привредни субјекат уз рачун доставља  копију рачуна подизвођача за део услуга/радова које је/су реализовао/реализовали подизвођач/подизвођачи, као и уговор/уговоре о уступању/преносу потраживања (цесији) закључен између привредног субјекта и подизвођача, чиме се сматра да је Наручилац услуге обавештен о уступању потраживања. Привредни субјекат, као уступилац одговара за постојање потраживања у часу када је извршено уступање, односно закључење уговора о уступању потраживања, а рачун подизвођача мора да садржи и рок доспећа за плаћање, који не може бити дужи од рока доспећа за плаћање привредном субјекту обећаном од Наручиоца.
НАЧИН ПЛАЋАЊА

Члан 4.
Корисник услуге се обавезује да Пружаоцу услуге плати извршену услугу за активности из Обрасца структуре цена на следећи начин:

I – у року од 10 (словима: десет) дана од дана  ступања Уговора на снагу Корисник услуге ће на основу примљене профактуре за аванс и достављања банкарске гаранције за повраћај аванса, банкарске гаранције за добро извршење посла,

II – 95% (словима: деведесетпет одсто) укупне Уговорене цене из Обрасца структре цене, сукцесивно, у року до 45 (словима. четрдесетпет) дана од дана пријема исправног рачуна и Записника о пруженим услугама. 

Уколико је изабрана понуда домаћег понуђача чија је цена исказана у динарима, рачуни се испостављају у РСД и плаћање ће бити извршено у РСД. 

Плаћање у случају заједничке понуде
Плаћање ће се вршити члановима Групе понуђача  који врше услугу Наручиоцу у складу са достављеним доказом о прихватању обавезе других субјеката да ће ресурсе ставити на располагање привредном субјекту.
У случају да доказ о прихватању обавезе других субјеката да ће ресурсе ставити на располагање привредном субјекту (даље: споразум о заједничком наступу) садржи  упут о плаћању привредном субјекту који није извршио услугу Наручиоцу, споразум о заједничком наступу мора да садржи сагласност чланова Групе да ће доставити Наручиоцу документ о уступању/преносу потраживања и то у року одређеном за доставу рачуна.

Плаћање у случају да је понуђач страно лице
Уколико је изабрана понуда страног понуђача чија је цена изражена у ЕУР рачуни се испостављају у ЕУР и плаћање ће се извршити дознаком у ЕУР према инструкцијама.
У случају да је предмет фактурисања услуга која је предмет двоструког опорезивања, понуђач страно лице, плаћање нерезиденту за пружене услуге наручилац ће извршити након одбитка пореза на добит по одбитку на уговорену вредност у складу  са пореским прописима Републике Србије. Уговорена цена без ПДВ сматра се бруто вредношћу за потребе обрачуна пореза на добит по одбитку.
У случају да је Република Србија са домицилном земљом понуђача закључила уговор о избегавању двоструког опорезивања и предмет набавке је садржан у уговору о избегавању двоструког опорезивања.
Понуђач, страно лице је у обавези да наручиоцу достави, приликом потписивања Уговора или у року осам дана од дана потписивања Уговора, доказе о  статусу резидента домицилне државе и то потврду о резидентности оверену од надлежног органа домицилне државе на обрасцу одређеном прописима Републике Србије или у овереном преводу обрасца прописаног од стране надлежног органа домицилне државе понуђача и доказ да је стварни власник прихода, уколико је Република Србија са домицилном земљом  понуђача - нерезидента закључила Уговор о избегавању двоструког опорезивања. Закључени уговори о избегавању двоструког опорезивања објављени су на сајту Министарства финансија, Пореска управа (www.poreskauprava.gov.rs/sr/.../ugovori-dvostruko-oporezivanje). 
У случају да понуђач - нерезидент РС не достави доказе о  статусу резидентности и да је стварни власник прихода, наручилац ће  обрачунати и обуставити од плаћања порез на добит по одбитку по пуној стопи у складу са пореским прописима Републике Србије, који су објављени на сајту Министарства финансија (www.mfin.gov.rs/закони), односно неће применити Уговор о избегавању двоструког опорезивања закључен са домицилном земљом понуђача.
Понуђач је у обавези да достави доказе за сваку календарску годину (у случају набавке услуга који се реализују током више календарских година).
Уколико услуга која је предмет набавке није садржана у уговору о избегавању двоструког опорезивања, наручилац ће обрачунати, одбити и платити порез по одбитку у складу са прописима Републике Србије.
У случају да је Република Србија са домицилном земљом понуђача није закључила уговор о избегавању двоструког опорезивања или предмет набавке није садржан у уговору о избегавању двоструког опорезивања
Наручилац ће обрачунати, одбити и платити порез по одбитку у складу са пореским прописима Републике Србије, који су објављени на сајту Министарства финансија (www.mfin.gov.rs/закони).
Ако није предвиђено непосредно плаћање доспелих потраживања подизвођачу за део уговора који је он извршио, Корисник услуге ће након плаћања Пружаоцу услуге затражити да му у року од 60 дана достави доказ и изјаву подизвођача да је извршио плаћање подизвођачу његових потраживања.

РОК И МЕСТО ПРУЖАЊА УСЛУГЕ
Члан 5.
Пружалац услуге је обавезан да услугу изврши у следећим роковима
· Просторни план подручја посебне намене (ППППН) у року од 8 (словима: осам) месеци од доношња одлуке о изради ППППН
· Завршетак Израде Идејног решења у року од 30 (словима: тридесет) дана од завршетка израде ППППН
· Извођење геодетских истражних радова, 3 (словима: три) месеца од увођења у посао, што ће бити дефинисано записником о увођењу у посао за предметну активност
· Израда пројекта геолошких истраживања у року од 3 (словима: три) месеца од увођења у посао, што ће бити дефинисано записником о увођењу у посао за предметну активност
· Израда елабората о спроведеним истраживањима 12 (словима: дванаест) месеци од увођења у посао, што ће бити дефинисано записником о увођењу у посао за предметну активност
· Истражни радови за потребе модела струјања у зони улазно-излазне грађевине и хидролошка истраживања, 12 (словима: дванаест) месеци од увођења у посао, што ће бити дефинисано записником о увођењу у посао за предметну активност
· Израда Идејног пројекта са студијом оправданости 18 (словима: осамнаест)  месеци од увођења у посао, све време трајања уговора (уважавајући напред наведене активности као услов и подлоге за израду)
С обзиром да предметни Идејни пројекат и студија оправданости  подразумевају потврду  прихватања  као финалног Уговорног производа  од стране Надлежног органа, одређеног Решењем дирекотра, у дате рокове извршења неће се рачунати време које буде потребно да Надлежни орган донесе Одлуку у вези предметногог Идејног пројекта и студије оправданости.
Пружалац услуге је обавезан да активности уговорене услуге изврши на локацијама Корисника услуге : Локација РХЕ Бистрица и просторије Пружаоца услуга.

ОБАВЕЗЕ КОРИСНИКА УСЛУГЕ
Члан 6.
Корисник услуге се обавезује да Пружаоцу услуге изврши исплату уговорене вредности Услуге из члана 2. Уговора у складу са извршеним активностима на начин и у роковима утврђеним чланом 4. овог Уговора.

Све исплате по основу овог Уговора биће извршене на рачун Пружаоца услуге: 	
бр. рачуна: _____________________________ код банке:____________ .

Члан 7.
Корисник услуге је дужан да Пружаоцу услуге током целокупног периода реализације предмета овог Уговора, учини доступним све релевантне податке, документацију и информације којима располаже, као и пресек стања података, документације и иформација којима располаже у моменту закључења овог Уговора, а које су у вези са извршењем овог Уговора.

Корисник услуге има право да затражи од Пружаоца услуге сва неопходна  образложења материјала које Пружалац услуге припрема у извршењу Услуге која је предмет овог Уговора, као и да затражи измене и допуне достављених материјала, како би се на задовољавајући начин остварио циљ овог Уговора.

ОБАВЕЗЕ ПРУЖАОЦА УСЛУГЕ
Члан 8.
Пружалац услуге је дужан да благовремено затражи од Корисника услуге све потребне информације, разјашњења, документацију и друге релевантне податке неопходне за извршење овог Уговора.

Уколико Пружалац услуге не поступи у складу са ставом 1. овог члана, сматраће се да је благовремено прибавио све потребне податке за извршење Услуге у целости.

Пружалац услуге је дужан да пружи Услугу Кориснику услуге у складу са својим целокупним знањем и искуством које поседује и обезбеди сва обавештења Кориснику услуге о унапређењима и побољшањима, иновацијама и техничким достигнућима, која се односе на предмет овог Уговора.




Члан 9.
Уговорне стране су у обавези да током реализације предмета овог Уговора, једна другој учине доступним све релевантне податке, документацију и информације којима располажу, а које су од значаја за извршење овог Уговора.

Уговорне стране су у обавези да по потреби предузму и друге обавезе које се покажу као нужне од значаја за реализацију предмета овог Уговора.

Члан 10.
Достављање предметног пројекта / студије
Пружалац услуге се обавезује да ће предметни Идејни пројекат и студију оправданости за седницу Стручног савета предати Кориснику услуге на следећи начин:
· "Скраћени приказ ИДП са СО" - 15 (словима: петнаест) штампаних примерака 
·  1 (словима: један ) примерак на USB са  PDF верзијом документације 

Након усвајања Идејног пројекта и студије оправданости изабрани понуђач ће Кориснику услуге доставити финалну верзију на следећи начин :
1.  4 (словима: четири) штампаних примерака
1.  4  (словима: четири) примерка на USB  са дигиталном верзијом Пројекта
3.	ИДП са СО на енглеском језику  
-	2 (словима: два) штампана примерка и
-	 4 (словима: четири) примерак на USB (електронска верзија).
Коначан пројекат се доставља на адресу: Јавно предузеће „Електропривреда Србије“ Београд,11000 Београд, Балканска 13, Сектор за стратегију, пословни развој и регулаторне односе.

УГОВОРНА КАЗНА
Члан 11.
У случају да својом кривицом не изврше о року Услуге, Пружалац услуге је дужан да плати Кориснику услуге уговорну казну, у износу од 0,2% од цене из члана 2. став 1. овог Уговора, односно ако је предмет обавезе дељив и ако делимично извршење није противно циљу уговора, од вредности неизвршених услуга, за сваки започети дан кашњења, у максималном износу од 10% од уговорене вредности из члана 2. став 1. овог Уговора без пореза на додату вредност. 

Плаћање пенала у складу са претходним ставом доспева у року од 10 (словима: десет) дана од дана издавања рачуна од стране Корисника услуге.

Уколико Корисник услуге услед кашњења из ст.1. овог члана, претрпи штету која је већа од износа тих пенала, има право на накнаду разлике између претрпљене штете у целости и исплаћених пенала.

Пружалац услуге се ослобађа уговорне казне кад је до неуредног испуњења дошло због узрока за који он није одговоран.
СРЕДСТВО ОБЕЗБЕЂЕЊА 

Средство обезбеђења за повраћај аванса 
Члан 12.
Пружалац услуге се обавезује да, у року од 10 (словима: десет) дана од дана закључења Уговора, Кориснику услуге достави банкарску гаранцију за повраћај аванса и то неопозиву, безусловну, плативу на први позив и без права на приговор, издату у висини уговореног аванса са обрачунатим ПДВ-ом са роком важења 30 (словима: тридесет) календарских дана дужим од уговореног рока за коначан извршење услуга, а евентуални продужетак тог рока има за последицу и продужење рока важења гаранције за исти број дана за који ће бити продужен рок за коначан обрачун.
Достављена банкарска гаранција не може да садржи додатне услове за исплату, краће рокове, мањи износ и у том случају ће се сматрати да није достављена у прописаном року.
Уколико Пружалац услуге ни у остављеном примереном накнадном року за испуњење не достави банкарску гаранцију за повраћај аванса, Корисник услуге има право да реализује  средство обезбеђења за озбиљност понуде.
Ако се за време трајања Уговора промене рокови за извршење уговорне обавезе, важност банкарске гаранције за повраћај аванса мора да се продужи према новом року и на исти износ као и првобитна, у складу са ставом 1. овог члана.
Ако је пословно седиште банке гаранта у Републици Србији у случају спора по овој гаранцији, утврђује се надлежност суда у Београду и примена материјалног права Републике Србије као меродавног за овај уговорни однос. 
Ако је пословно седиште банке гаранта изван Републике Србије у случају спора по овој гаранцији, утврђује се надлежност Сталне арбитраже при ПКС, уз примену Правилника о сталној арбитражи при ПКС и материјалног права Републике Србије као меродавног за овај уговорни однос.
Износ гаранције ће се смањивати сразмерно изновима који буду оправдани кроз оверене фактуре од стране Корисника услуге.
На ову банкарску гаранцију примењују се Једнообразна правила за гаранције на позив (URDG 758) Међународне трговинске коморе у Паризу.

Члан 13.
Средство финансијског обезбеђења за испуњење уговорних обавеза

Пружалац услуге је дужан да у тренутку закључења Уговора, а најкасније у року од 10 (словима: десет) дана од дана закључења као средство финансијског обезбеђења за испуњење уговорних обавеза, преда Кориснику услуге неопозиву,  безусловну (без права на приговор) и на први позив плативу банкарску гаранцију за испуњење уговорних обавеза у износу од 10%  вредности уговора без ПДВ.

Банкарска гаранција мора трајати најмање 30 (словима:тридесет) календарских дана дуже од рока одређеног за коначно извршење посла, 

Ако се за време трајања уговора промене рокови за извршење уговорне обавезе, важност банкарске гаранције за испуњење уговорних обавеза мора да се продужи на исти износ као и првобитна. Поднета банкарска гаранција не може да садржи додатне услове за исплату, краће рокове, или промењену месну надлежност за решавање спорова.

У случају да је пословно седиште банке гаранта у Републици Србији у случају спора по овој гаранцији, утврђује се надлежност суда у Београду и примена материјалног права Републике Србије као меродавног за овај уговорни однос. 

У случају да је пословно седиште банке гаранта изван Републике Србије у случају спора по овој гаранцији, утврђује се надлежност Сталне арбитраже при ПКС, уз примену Правилника о сталној арбитражи при ПКС и материјалног права Републике Србије као меродавног за овај уговорни однос.

На ову банкарску гаранцију примењују се Једнообразна правила за гаранције на позив ( URDG 758) Међународне трговинске коморе у Паризу.

Уговорне стране су сагласне, да Корисник услуге може, без било какве претходне сагласности Пружаоца услуге, поднети на наплату средство финансијског обезбеђења из става 1. овог члана, у случају да Пружалац услуге  не испуни у целини или  делимично своју обавезу, односно обавезу не изврши ни у остављеном примереном накнадном року, као и у другим случајевима неуредног испуњења Уговора.

Члан 14.
Достављање средстава финансијског обезбеђења из члана 12. и 13. представља одложни услов из члана 74. став 2. ЗОО, тако да правно дејство овог Уговора не настаје док се одложни услов не испуни.

Уколико се средство финансијског обезбеђења не достави у остављеном року, сматраће се да је Пружалац услуге одбио да закључи Уговор.

ИЗВРШИОЦИ 
Члан 15.
Пружалац услуга доставља Кориснику услуге Списак извршилаца, са наведеним квалификацијама свих извршилаца и прецизно дефинисаним активности које обављају у извршавању Услуга, са којим списком је сагласан Корисник услуга (Списак извршилаца дат као Прилог 6 овог Уговора).

Уколико се током извршења Услуга, појави оправдана потреба за заменом једног или више извршилаца, као и на необразложен захтев Корисника услуге, Пружалац услуге је дужан да извршиоца замени другим извршиоцима са најмање истим стручним квалитетима и квалификацијама, уз претходну писану сагласност Корисника услуга.

Ако Пружалац услуге мора да повуче или замени било ког извршиоца Услуге за време трајања овог Уговора, све трошкове који настану таквом заменом сноси Пружалац услуге.

ПОВЕРЉИВОСТ
Члан 16.
Пружалац услуге, односно извршиоци који су ангажовани на извршавању обавеза из овог Уговора, дужни су да чувају поверљивост свих података и информација садржаних у документацији, извештајима, предрачунима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe, а у складу са Уговором о чувању пословне тајне и поверљивих информација  који је као прилог саставни део Уговора. 

Информације, подаци и документација које је Корисник услуге доставио Пружаоцу услуге у извршавању предмета овог Уговора, Пружалац услуге не може стављати на располагање трећим лицима, без претходне писане сагласности Корисника услуге.

ИНТЕЛЕКТУАЛНА СВОЈИНА
Члан 17.
Овим Уговором Пружалац услуге гарантује Кориснику услуге да је власник и/или искључиви носилац права интелектуалне својине на предметним Услугама, и да ће заштитити Корисника услуге у случају евентуалних захтева трећих лица по основу  права интелектуалне својине.

Пружалац услуге, који користи интелектуалну својину трећих лица (без обзира о каквој врсти интелектуалне својине је реч), гарантује Кориснику услуге да је носилац права или да има законито право на коришћење и/или употребу такве интелектуалне својине.

Накнаду за коришћење патената, као и евентуалну одговорност за повреду заштићених права интелектуалне својине трећих лица, сноси Пружалац услуге.

ЗАШТИТА ЖИВОТНЕ СРЕДИНЕ И ОБЕЗБЕЂИВАЊЕ ЕНЕРГЕТСКЕ ЕФИКАСНОСТИ
Члан 18.
Пружалац услуге је одговоран да услуге које су предмет овог Уговора не загађују, односно минимално утичу на животну средину, односно да обезбеђују адекватно смањење потрошње енергије – енергетску ефикасност.
КВАЛИТАТИВНИ И КВАНТИТАТИВНИ ПРИЈЕМ УСЛУГЕ

Члан 19.
      Под квалитативним и квантитативним пријемом услуге подразумева се извршење услуга које су предмет уговора, по спецификацији, обиму и техничким карактеристикама из усвојене понуде, заједно са достављањем пратеће документације, о чему ће се сачинити Записник о пруженим услугама, који потписују овлашћена лица Корисника услуге и Пружаоца услуге. 

БЕЗБЕДНОСТ И ЗДРАВЉЕ НА РАДУ

Члан 20.
Пружалац услуге дужан је да све послове које обавља у циљу реализације овог уговора, обавља поштујући прописе и ратификоване међународне конвенције о безбедности и здрављу на раду у Републици Србији. Пружалац услуге је дужан да се придржава аката Корисника услуге, односно докумената које Уговорне стране закључе из области безбедност ти и здравља на раду у складу са прописима Републике Србије.
Пружалац услуге је одговоран за предузимање свих мера безбедности и здравља на раду, које je, полазећи од специфичности послова које су предмет овог Уговора, технологије рада и стеченог искуства, неопходно спровести како би се заштитили запослени код Пружаоца услуге, као и друга лица која Пружалац услуге ангажује приликом пружања услуге и имовина. 
У случају било каквог кршења обавезе наведене у ставу 1. и 2. овог члана Корисник услуге може раскинути овај Уговор.
Члан 21.
Права и обавезе Уговорних страна у вези са безбедности и здрављем на раду дефинисане су у Прилогу  о безбедности и здрављу на раду, који као прилог број 8 чини саставни део овог Уговора. 
Члан 22.
Пружалац услуге дужан је да колективно осигура своје запослене (извршиоце) у случају повреде на раду, професионалних обољења и обољења у вези са радом.

Члан 23.
Пружалац услуге је дужан да Кориснику услуге и/или његовим запосленима надокнади штету која је настала због непридржавања прописаних мера безбедности и здравља на раду од стране Пружаоца услуге, односно његових запослених, као и других лица које је ангажовао Пружалац услуге, ради обављања послова који су предмет овог Уговора.
Под штетом, у смислу става 1. овог члана, подразумева се нематеријална штета настала услед смрти или повреде запосленог код Корисника услуге, штета настала на имовини Корисника услуге, као и сви други трошкови и накнаде које је имао Корисник услуге ради отклањања последица настале штете.
Пружалац услуге је дужан да поседује полису осигурања од одговорности из делатности за штете причињене трећим лицима.

Члан 24.
Пружалац услуге је дужан да, у складу са Законом о  безбедности и здравља на раду („Службени гласник РС“, бр. 101/2005 и 91/2015 и 113/2017), (даља: Закон о БЗР), обустави послове на радном месту уколико је забрану рада на радном месту или забрану употребе средства за рад издало лице одређено од стране Корисника услуге, у складу са прописима, од стране Корисника услуге, као и  да спроводи контролу примене превентивних мера за безбедан и здрав рад, док се не отклоне примедбе Корисника услуге.
Пружалац услуге нема право на накнаду трошкова насталих због оправданог обустављања послова на начин утврђен у ставу 1. овог члана, нити може продужити рок за пружање услуга, због тога што су послови обустављени од стране лица одређеног од стране Корисника услуге за спровођење контроле примене превентивних мера за безбедан и здрав рад.

ВИША СИЛА
Члан 25.
Уговорна страна којој је извршавање уговорних обавеза онемогућено услед дејства више силе, у обавези је да одмах, без одлагања, а најкасније у року од 48 (словима: четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о наступању више силе.
За време трајања више силе свака Уговорна страна сноси своје трошкове и ни један трошак, или губитак једне и/или друге Уговорне стране, који је настао за време или у вези дејства више силе, неће се сматрати штетом коју је обавезна да накнади друга Уговорна страна, ни за време трајања више силе, ни по њеном престанку.
У случају наступања више силе, Уговорне стране имају право да продуже рок важења Уговора за оно време кашњење у испуњењу Уговора које је проузроковано вишом силом. 

Уколико дејство више силе траје дуже од 30 (словима: тридесет) календарских дана, Уговорне стране ће се договорити о даљем испуњењу Уговора, о чему ће закључити анекс, или ће се споразумети о раскиду Уговора. 
НАКНАДА ШТЕТЕ
Члан 26.
Пружалац услуге је у складу са ЗОО одговоран за штету коју је претрпео Корисник услуге неиспуњењем, делимичним испуњењем или задоцњењем у испуњењу обавеза преузетих овим Уговором.

Корисник услуге има право на накнаду обичне штете и измакле користи, коју је Пружалац услуге у време закључења уговора морао предвидети као могуће последице повреде уговора, а с обзиром на чињенице које су му тада биле познате или морале бити познате.

У случају преваре или намерног неиспуњења, као и неиспуњења због крајње непажње, Корисник услуге има право захтевати од Пружаоца услуге накнаду целокупне штете која је настала због повреде уговора, без обзира на то што Пружалац услуге није знао за посебне околности због којих су оне настале.

РАСКИД УГОВОРА
Члан 27.
Осим обавезног раскида уговора из члана 163. Закона, свака Уговорна страна може једнострано раскинути овај Уговор, у случају да друга Уговорна страна не испуни своју обавезу ни у остављеном примереном накнадном року, достављањем писане изјаве о раскиду Уговора другој Уговорној страни.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуга, достављањем писане изјаве о једностраном раскиду Уговора у ком случају Пружалац услуге нема право на накнаду штете.
РЕШАВАЊЕ СПОРОВА 
Члан 28.
Сви неспоразуми који настану из овог Уговора и поводом њега Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду. /Сталне арбитраже при Привредној комори Србије, уз примену њеног Правилника (напомена: коначан текст у Уговору зависи од тога да ли је домаћи или страни Пружалац услуге).
У случају спора меродавно право је право Републике Србије, а поступак се води на српском језику.

ИЗМЕНЕ ТОКОМ ТРАЈАЊА УГОВОРА

Члан 29.
Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са законом.
Наручилац може током трајања уговора о јавној набавци у складу са одредбама чл.156-161 Закона да измени уговор без спровођења поступка јавне набавке.
Корисник услуге може да дозволи промену цене или других битних елемената Уговора из објективних разлога као што су: 
· виша сила, 
· измена важећих прописа, 
· мере државних органа, 
· промењене околности у смислу одговарајућих одредби Законa о облигационим    односима
· Израда ППППН односно доношење одлуке у вези израде од стране надлежних органа
· Прибављање локацијских услова 
· Израда Студије прикључења РХЕ Бистрица (ЕМС) која је у ПЗ предвиђена као подлога коју Наручиоц доставља Пружаоцу услуга
· Застој у изради ИДС са СО на захтев Наручиоца а ради доношења одговарајућих одлука односно избора варијантног решења за даљи наставак израде
Након закључења Уговора Корисник услуге може да дозволи промену цене и других битних елемената Уговора односно разлога предвиђени посебним прописима.
Променoм цене не сматра се усклађивање цене у складу са дефинисаним параметрима у Уговору.
ОВЛАШЋЕНИ ПРЕДСТАВНИЦИ ЗА ПРАЋЕЊЕ ИЗВРШЕЊА УГОВОРА

Члан 30.
Овлашћени представници за праћење извршења овог Уговора су: 

	- за Корисника услуге: 	________________________________
	- за Пружаоца услуге: 		________________________________
Овлашћења и дужности овлашћених представника  за праћење извршења  овог Уговора су:
· састављање и потписивање Записника о пруженим услугама;
· праћење датума истека уговора
· да извршавају и друге дужности везане за реализацију предмета овог Уговора, по потреби.

ВАЖЕЊЕ УГОВОРА
Члан 31.
[bookmark: _GoBack]Уколико Уговор није извршен, раскинут или престао да важи на други начин у складу са одредбама овог Уговора или Закона, Уговор престаје да важи истеком рока од 18 (словима: осамнаест) месеци од дана закључења Уговора.
ЗАВРШНЕ ОДРЕДБЕ
Члан 32.
Уколико у току трајања обавеза из овог Уговора дође до статусних промена код Уговорних страна, права и обавезе прелазе на одговарајућег правног следбеника.
Након закључења и ступања на снагу овог Уговора, Корисник услуге може да дозволи, а Пружалац услуге је обавезан да прихвати промену страна у уговору због статусних промена код Корисника услуге, у складу са Уговором о статусној промени.

Члан 33.
Ниједна Уговорна страна нема право да неку од својих права и обавеза из овог Уговора уступи, прода нити заложи трећем лицу без претходне писане сагласности друге Уговорне стране.
Члан 34.
Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.
Члан 35.
Пружалац услуге је дужан да без одлагања, а најкасније у року од 5 (словима: пет) дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавесте Корисника услуге и да је документује на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог Уговора.

Члан 36.
На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.

Члан 37.
Саставни део овог Уговора су прилози, како следи:
Прилог 1       Конкурсна документација (на Порталу јавних набавки под шифром_______)
Прилог 2       Образац понуде број _____ од _____ године
Прилог 3       Образац структуре цене
Прилог 4       Техничка спецификација
Прилог 5       Средство обезбеђења
Прилог 6       Списак извршилаца
Прилог 7       Уговор о чувању пословне тајне и поверљивих информација
Прилог 8       Прилог о безбедности и здрављу на раду 	
Прилог 8       Споразум  о заједничком наступању (уколико се подноси заједничка понуда)

Члан 38.
Овај Уговор сматра се закљученим када га потпишу законски заступници Уговорних страна, а ступа на снагу када Пружалац услуге достави средство обезбеђења за добро извршење посла.
Члан 39.
Овај Уговор се закључује у 6 (словима: шест) примерака од којих свака Уговорна страна задржава по 3 (словима: три) идентична примерка Уговора.

